送丘健至州敕放作時任下邽縣
作者：儲光羲
朝代：唐

paragraphs: 太史登觀臺，天街耀旄頭。
大君忽霆震，詔爵冠軍侯。
南必梁孫源，西將圉崑丘。
河隴徵擊卒，虎符到我州。
朝集咸林城，師言亂啁啾。
殺氣變木德，凜凜如高秋。
元戎啓神皇，廟堂發嘉謀。
息兵業稼穡，歸馬復休牛。
和風開陰雪，大耀中天流。
歡聲殷河嶽，涵盪非煙浮。
邦牧新下車，德禮彼甿謳。
乾坤日交泰，吾亦遂優游。